**Doris Troy** (født **Doris Higginson** 6. januar 1937 i New York City, død 16. februar 2004 i Las Vegas) var en amerikansk R&B- og soulsanger, og ble av sine fans gjerne omtalt som «Mama Soul».

Karriere
--------

Doris Troy vokste opp i Harlem i New York, hvor hennes far var barbadisk pastor i menigheten. Foreldrene likte ikke at datteren sang annet enn salmer, så hun begynte å synge i sin fars kirkekor. Da hun senere jobbet ved Apollo Theater ble hun oppdaget av «Godfather of Soul», James Brown. Hun fortsatte nå som kordame for flere profesjonelle musikere; Solomon Burke, bandet The Drifters, Cissy Houston og Dionne Warwick. Som soloartist fikk Doris Troy sitt gjennombrudd med sangen «*Just One Look*», som hun under pseudonymet Doris Payne skrev sammen med Gregory Carroll. Den nådde topp 10 i 1963. Året etter laget den britiske rockegruppen The Hollies en coverversjon av låta som var nær ved å bli deres første listetopper. Senere har blant annet Linda Ronstadt, Bryan Ferry, Anne Murray, Klaus Nomi og Harry Nilsson laget sine versjoner av sangen.

Etter hvert som karrieren skjøt fart fikk Doris Troy være med som bakgrunnsanger på innspillinger med The Rolling Stones, Humble Pie, Kevin Ayers, for Pink Floyd på deres *The Dark Side of the Moon*-LP, George Harrison, Johnny Hallyday, Dusty Springfield, Nick Drake, Junior Campbell og Carly Simon. 

I 1969 ble Troy via musikerkollega Billy Preston knyttet til The Beatles' plateselskap Apple Records. Singelen *Ain't That Cute* komponerte hun sammen med George Harrison, og på LP-en som bar hennes eget navn som tittel, fikk hun med seg et stjernelag av musikere med seg i studio. Foruten George Harrison, som også produserte plata deltok Ringo Starr, Klaus Voormann, Jackie Lomax og Stephen Stills var med henne i studio. Hennes album *Stretching Out* viste hennes allsidighet, men ble ingen salgssuksess.

Autobiografisk musikal / -film
------------------------------

Sammen med søsteren Vy, som jobbet som populær radioreporter i New York, skrev hun musikalen *Mama, I Want to Sing!* basert på sitt eget liv og karriere. Stykket førte til 1500 forestillinger på Heckscher Teater i Harlem.

Troy spilte sin egen mor, Geraldine, mens Chaka Khan spilte hennes tante i London-produksjonen, det samme gjorde Deniece Williams. Musikalen ble nytolket og sluppet som spillefilm i 2009 med Ciara, Patti LaBelle og CSI skuespiller Hill Harper.

Doris Troy døde av lungeemfysem i sitt hjem i Las Vegas i Nevada, 67 år gammel.

Diskografi (album)
------------------

* Just One Look, Atlantic, 1963.
* Apollo Saturday Night, Atco, 1964. (Div. artister)
* Doris Troy, Apple/ Capitol, 1970.
* Rainbow Testament, Polydor, 1972..
* Just One Look: The Best of Doris Troy, Soul Classics, 1994.
* Stretching Out, Polydor, 1997

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Doris-Troy, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 28. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Social Networks and Archival Context, SNAC Ark-ID w6nz86v3, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 31. desember 2014[Hentet fra Wikidata]

Eksterne lenker
---------------

* Offisielt nettsted Rediger på Wikidata
* (en) Doris Troy på Internet Movie Database Rediger på Wikidata
* (en) Doris Troy på Apple Music Rediger på Wikidata

* (en) Doris Troy på Discogs Rediger på Wikidata

* (en) Doris Troy på Discogs Rediger på Wikidata

* (en) Doris Troy på MusicBrainz Rediger på Wikidata

* (en) Doris Troy på MusicBrainz Rediger på Wikidata

* (en) Doris Troy på Spotify Rediger på Wikidata

* (en) Doris Troy på Last.fm Rediger på Wikidata

* (en) Doris Troy på Last.fm Rediger på Wikidata

* (en) Doris Troy på Genius — sangtekster Rediger på Wikidata

* (en) Doris Troy på AllMusic Rediger på Wikidata
* Doris Troy – Musiker profiler
* Doris Troy info
* Filmtrailer til *Mama, I Want To Sing*
* The Official Doris Troy hjemmeside
* The Complete Apple Records

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** MusicBrainz **·** MusicBrainz **·** Discogs **·** Discogs **·** AllMusic
 |